1.De la începutul sezonului cald au fost raportate cazuri de persoane care au ajuns la spital din cauza mușcăturilor de căpușe, incidența acestor cazuri fiind chiar mai crescută cu aproximativ 30% față de aceeași perioada a anului trecut. Sezonul căpușelor a început anul acesta chiar  mai devreme datorită temperaturilor ridicate, respectiv din februarie-martie 2026. Chiar daca doar un procent scăzut de căpușe transmit infecții, trebuie respectate niște reguli de prevenție, mai ales în zonele cu iarbă mare și cele împădurite.

2. În ultima perioada au fost raportate mai multe cazuri suspecte de rabie. Numai în anul 2025 au fost identificate 27 de cazuri de rabie în Romania, inclusiv un deces în Iași (februarie 2025). Cele mai multe dintre aceste cazuri au fost raportate în zonele de granița cu Ucraina, explicate prin migrarea animalelor sălbatice din această țară către țara noastră ceea ce a dus la extinderea focarelor pe teritoriul nostru. Rabia este cauzată de virusul rabic ce se transmite prin mușcătura sau saliva unui animal infectat. Virusul ajunge in organism si migreaza spre creier , provocând inflamație. Deși prevenibilă prin vaccinare, o dată contactată, boala este fatala. Dacă observăm în natura un animal cu comportament agresiv sau cu hipersalivație, trebuie evitat contactul cu acesta. La oameni simptomele apar după o perioadă de incubație care poate fi chiar de câteva săptămâni și se manifestă prin febră, dureri de cap, cefalee, hidrofobie ( frica de apă),  halucinații, spasme musculare, coma si ulterior deces. Focarul de rabie apare când un animal infectat, adesea sălbatic, precum lupii, vulpile, liliecii sau câinii vagabonzi mușca un  animal domestic sau un om. Se poate face profilaxie antirabică  care presupune administrarea de vaccin antirabic în cazul expunerii la mușcături suspecte.
La oameni tratamentul se administrează preventiv sau imediat după expunere, până la instalarea simptomelor. Odată ce simptomele se instalează rabia este incurabila. La câini si pisici vaccinul antirabic este obligatoriu  conform legislației din România.

3.Există pericole sau riscuri diverse cu care ne putem confrunta în timpul drumețiilor. Trebuie să avem în vedere că vremea este schimbătoare. Astfel că putem să întâlnim furtuni care pot genera vânt puternic, ploi vijelioase, grindina, fulgere. Indiferent de zona geografică  în care ne aflăm, aceste fenomene reprezintă reale pericole. Grindina de mari dimensiuni poate prova răniri semnificative dacă nu avem unde ne adăposti și ne surprinde în natură.
Fulgerele sunt periculoase dacă nu sunt zone pentru a ne adăposti, deci daca ne surprind în câmp deschis sau locuri fără vegetație, sau din contră într-o zonă cu copaci. Trebuie consultate cu atenție prognozele meteo înainte de a porni la drum. Trebuie să avem grija că în cazul furtunilor puternice , mai ales în zona montană, pot apărea viituri pe râuri si pe pâraie, precum și pe versanți. Din acest motiv trebuie sa ne informam daca exista amenintari de furtuna cu acumulări de precipitații sau chiar avertizari hidrografice privind formarea de viituri . Se recomandă în acest caz să ne refugiem în zonele mai înalte. Insolațiile sunt des întâlnite în perioada drumețiilor. Expunerea prelungită la soare fără protecție solară poate provoca arsuri ale pielii și chiar insolații. Chiar daca zilele nu sunt foarte calduroase pot aparea aceste arsuri solare mai ales daca este vânt puternic sau ne aflăm la altitudini înalte, de peste 1000 m. Pentru a evita aceste neplaceri se recomanda  acoperirea capului cu pălării, purtarea ochelarilor de soare cu protecție UV, folosirea cremei pentru protecție solara, cremelor sau gelurilor pentru tratarea arsurilor solare. 
În România ne putem întâlni cu șerpi veninoși în timpul drumețiilor. Dintre acestea cele mai periculoase sunt viperele, care sunt active începând cu lunile martie/aprilie până în luna septembrie. Trebuie reținut faptul că viperele nu ataca decât dacă sunt provocate sau calcate. Astfel, se recomandă purtarea de bocanci care trec de glezne și a pantalonilor lungi si largi atunci când efectuăm o drumeție.
Trebuie să avem în  vedere că în țara noastră există un număr destul de mare de urși. Trebuie să evităm să ajungem în zonele unde aceste animale își au habitatul, sau în zone unde au fost văzuți des. Nu trebuie hrănite aceste animale, nu trebuie să încercăm să le fotografiem pentru ca nu știm cum reacționează.
Trebuie evitate și zonele de stâna unde există pericolul să fim atacați de câinii de la stâna respectivă.
Un alt pericol este acela al dezorientării și al rătăcirii în teren. Pentru a evita  acest pericol se recomandă să apelăm la ajutorul unui ghid, a unui localnic sau folosirea unei hărți actualizate în care să avem marcate traseul, locurile de popas etc. Dacă avem semnal bun pe telefon, se recomandă folosirea acestuia pentru a fi localizați.

4. Pregătirea pentru plecarea într-o drumeție implică planificarea traseului, echiparea corectă și evaluarea condiției fizice pentru a vedea dacă facem față nivelului de efort. Trebuie ales un traseu adecvat iar drumeția trebuie planificată până la cel mai mic detaliu. Se verifica vremea și temperaturile din ziua drumeției. Întotdeauna se pleacă dimineața pentru a avea timp și pentru eventualele popasuri. Este necesară echiparea adecvată, cu încălțăminte specială care ne asigură confort, aderență mare, suport pentru glezne si care de preferat să fie și rezistent la apa. Hainele alese trebuie să țină cont de sezon și de condițiile meteo din ziua drumeției. Trebuie ales un echipament adecvat care include rucsac, lanterna, hartă, baterii rezervă , cablu de încărcare telefon și chiar o trusă de prim ajutor . 

5.Ca masuri de prevenție recomandate pentru a evita mușcăturile de căpușe sau alte insecte amintim:
- evitarea zonelor care prezinta risc crescut de a fi infestate cu căpușe sau insecte, cum ar fi zonele cu iarbă înaltă, zonele împădurite, zonele cu bălți.
- Trebuie să purtam haine de culori deschise care ajută la identificarea insectelor. Se recomandă purtarea pantalonilor lungi și a bluzelor cu mâneci lungi. Încălțămintea trebuie să fie închisa, nu cu decupaje.
Se recomandă de asemenea, folosirea substanțelor repelente care se aplică în zonele expuse –brațe, gât , mâini, o dată la 1-3 ore. Se impune autoexaminarea  după plimbarea prin zone de risc.
Se recomandă spălarea corpului și a parului precum și verificarea îmbrăcămintei.
Trebuie evitate orele de activitate maxim ale insectelor, acestea fiind mai active în timpul zorilor și al amurgului .
Se recomandă folosirea plaselor de țânțari când se merge cu cortul și se doarme în aer liber.
Evitați apele stătătoare, deoarece insectele se înmulțesc în această apă .
Dacă observăm înțepături de căpușa, trebuie să ne prezentăm la un cabinet medical pentru că acestea trebuie îndepărtate în cel mai scurt timp în totalitate. Zona din care a fost extrasă căpușa se spală cu apă și săpun și se dezinfectează cu alcool sanitar. Dacă la locul înțepăturii apare o pată de culoare roșie al cărei diametru depășește 5 cm însoțita de stări de rău, dureri musculare , dureri de cap sau febră, persoana trebuie să consulte doctorul .

6.Trusa de prim ajutor pentru drumeție trebuie să conțină bandaje și pansamente, cu dimensiuni și în variante diferite, soluție antiseptică, cremă pentru arsuri, analgezice, pungi sterile de gel sau gheată pentru reducerea eventualelor inflamații și dureri, telefon mobil și încărcător  necesare în cazul unor situații de urgenta. De asemenea este important de avut în rucsac lanterna, busola, harta, ochelari de soare, crema de protecție solară, spray cu piper și/sau generator de ultrasunete, briceag .
  
 
